**Իմ աշխատանքային գործունեության ողջ ընթացքում աշխատել եմ օգտակար լինել յուրաքանչյուր մարալիկցու, ջանացել վերակառուցել քաղաքը , որը մեր բոլորի տունն է, այն դարձել է ավելի բարեկարգ, գեղեցիկ, կանաչապատ, ծաղկապատ ու լուսավոր: Աշխատանքի մեջ եղել եմ վստահ, վճռական, քանի որ իմ թիկունքին ունեցել եմ Ձեր աջակցությունը: Ձեր հոգսը համարել եմ իմ հոգսը, Ձեր հաջողությունը իմ և մեր քաղաքի հաջողությունը:**

**Մեր հարաբերությունները հիմնված են փոխադարձ հարգանքի և վստահության վրա:**

**Արվել է հնարավոր ամեն ինչ քաղաքում նորմալ բարոյահոգեբանական մթնոլորտ ապահովելու համար: Ամենակարևորը քաղաքի ազգաբնակչությանը մեկը մյուսի հանդեպ հարգանքն է, հանդուրժողականությունը, միասնությունը, հավատը այսօրվա և վաղվա օրվա նկատմամբ, վստահությունը տեղական ինքնակառավարման մարմնի, իրենց երկրի հանդեպ:**

**Իմ կողմից արվել է հնարավոր ամենը Ձեր կյանքը Մարալիկ քաղաքում պահել ապահով, հուսալի, քաղաքը Ձեր հետ միասին պահպանել և շենացնել, քանզի մեր քաղաքը մեր բոլորի տունն է, որը պետք է միասին մեր ձեռքերով կառուցենք, շենացնենք և զարգացնենք:**

**Հետևողական եմ եղել Ձեր բարձրացված խնդիրներին , որոնք իմ համար դարձել են ծրագիր, հետամուտ եմ եղել դրանց լուծմանը:**

**2004-2015թթ Մարալիկ քաղաքի համար զարգացման տեսանկյունից արգասաբեր է և բեղուն, քանի որ այս ընթացքում քաղաքի համար լուծվել է կրթօջախների վերանորոգման, հանգստի գոտիների կառուցման, կոմունալ,կենցաղային,ճանապարհաշինական,լուսավորության,բնակարանային ֆոնդի պահպանման, մշակութային հարցեր:**

**Ձևավորվել է կայուն մթնոլորտ ողջ քաղաքում:**

**2015-2020թթ. արվելու է ամեն ինչ, որ Մարալիկ քաղաքը դառնա ավելի գեղեցիկ, բարեկարգ, լուսավոր և այն հույս ներշնչի բնակիչներին ապահովի խաղախ ու հաճելի կյանք Մարալիկցիներին:**